Správa zo zahraničnej pracovnej cesty
1.	Účastníci ZPC
Meno a priezvisko: 			PaedDr. Žaneta Csáderová, PhD. 		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			riaditeľka
Znalosť jazykov: 			anglicky, rusky

Meno a priezvisko: 			Ing. Tomáš Pagáč, PhD. 		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			vedúci oddelenia testovania a prevencie
Znalosť jazykov: 			anglicky, francúzsky
2.	Zahraničná pracovná cesta
Štát:					Moldavsko
Mesto:					Kišiňov
Dátum:				22-23. 11. 2021
Prijímajúca organizácia:	Antidopingová agentúra Moldavsko	 
Účel cesty:	Účasť na pracovnom stretnutí. 
Spôsob financovania:	ZPC bola financovaná z rozpočtu WADA

3.	Rámcový program pobytu
Dátum/čas:	22-23. november 2021

Navštívená organizácia:	Antidopingová agentúra Moldavsko

4.	Stručný priebeh rokovaní
	 
Svetová antidopingová agentúra (WADA) podpísala Memorandum o porozumení so Stredoeurópskou antidopingovou organizáciou (CEADO), ktorej členom je aj Antidopingová agentúra SR. Spolupráca sa týka špecifických aktivít rozvoja antidopingového programu, ktorý zahŕňa projekt Východoeurópskej regionálnej antidopingovej organizácie (EERADO). Bilaterálne stretnutie s Národnou antidopingovou agentúrou v Moldavsku prebehlo v dňoch 22.-23. 11. 2021 za účasti zástupcu Svetovej antidopingovej agentúry Olympie Karavasili.
Antidopingová agentúra SR spolu s Chorvátskou antidopingovou organizáciou dostali možnosť pomôcť vytvoriť samostatnú nezávislú antidopingovú organizáciu v Moldavsku s cieľom pomôcť svojimi skúsenosťami a odbornými znalosťami pri zakladaní/rozvoji národnej antidopingovej organizácie.
Medzi najdôležitejšie body iniciačného stretnutia patrili usmernenia s legislatívnymi a inými predpismi, ako aj efektívna implementácia Svetového antidopingového kódexu 2021. 

5.	Odporúčané závery
Zástupcovia Antidopingovej agentúry SR vypracovali hodnotiacu správu, v ktorej odporúčajú možnosti, ako čo najefektívnejšie implementovať jednotlivé kroky efektívneho antidopingového programu. 
Taktiež je veľmi dôležitá identifikácia kľúčových bodov vzájomnej spolupráce, predovšektým praktické stanovenie krátkodobých a dlhodobých cieľov. Ako partnerská organizácia sme ponúkli našim moldavským kolegom podporu na úrovni jednotlivých odborných zamestnancov SADA, ktorí podľa dohodnutého plánu pripravia vzdelávacie online stretnutia, na ktorých predstavia svoje skúsenosti z antidopingovej problematiky. 
6.	Prehľad prinesenej dokumentácie a miesto jej uloženia

-	Dokumentácia uložená na Antidopingovej agentúre SR.
7.	Osobitne vyhodnotený očakávaný prínos ZPC
Zahraničná prácovná cesta sa uskutočnila ako súčasť medzinárodného projektu spolupráce a mentoringu pod záštitou Svetovej antidopingovej agentúry. Antidopignová agentúra SR vníma túto skutočnosť za veľký krok vpred, pretože môže svojimi skúsenosťami pomôcť etablovať efektívny antidopingový program založený na dobre nastavených procesoch. 
8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

Správu vypracovali: 				             Ing. Tomáš Pagáč, PhD. 
					             Vedúci odd. testovania a prevencie			

						
                                                                                                       PaedDr. Žaneta Csáderová, PhD.
                                                                                                       riaditeľka SADA

Správu schválil: 					Mgr. Branislav Gröhling
							minister školstva